549.107 REGOLAMENTI DWAR IL-KONSERVAZZJONI TAL-GĦASAFAR SELVAĠĠI (DIKJARAZZJONI DWAR DEROGA GĦALL-ISTAĠUN TAL-INSIB FIL-ĦARIFA TAL-2016 GĦALL-MALVIZZ U L-PLUVIERA) L-AVVIŻ LEGALI 321 tal-2016. L-AVVIŻ LEGALI 321 tal-2016. 1. Titolu It-titolu ta’ dawn ir-regolamenti huwa r-Regolamenti dwar il-Konservazzjoni tal-Għasafar Selvaġġi (Dikjarazzjoni dwar Deroga għall-Istaġun tal-Insib fil-Ħarifa tal-2016 għall-Malvizz u l-Pluviera). 2. Tifsir. L.S.549.42L.S.549.74 Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi" u fir-Regolamenti dwar il-Konservazzjoni tal-Għasafar Selvaġġi (Qafas biex tiġi permessa Derogali Tiftaħ l-Istaġun fil-Ħarifa għall-Insib tal-Malvizz u l-Pluviera). 3. Jiġi stabbilit l-istaġun. Għall-finijiet li jiġi stabbilit l-istaġun tal-insib fil-Ħarifa skont ir-regolament 10(6)ii) tar-Regolamenti dwar l-Għasafar Selvaġġi, u għall-finijiet ta’ dawn ir-regolamenti, il-perjodu għall-insib tal-Malvizz u l-Pluviera għas-sena 2016, hawnhekk iżjed ’il quddiem imsejjaħ "l-istaġun għall-insib fil-Ħarifa", għandu jkun fid-dati li ġejjin: L-insib għall-Malvizz u l-Pluviera għandu jsir bejn l-20 ta’ Ottubru 2016 u l-31 ta’ Diċembru 2016, iż-żewġ dati inklużi. 4. L-Insib skont qafas stabbilit. L.S.549.74 Għall-għanijiet ta’ dawn ir-regolamenti, l-istaġun tal-insib fil-Ħarifa għandu jkun skont id-dispożizzjonijiet tar-Regolamenti dwar il-Konservazzjoni tal-Għasafar Selvaġġi (Qafas Biex Tiġi Permessa Derogali Tiftaħ l-Istaġun għall-Insib tal-Malvizz u l-Pluviera). 5. Kwoti u ħlas ta’ liċenza speċjali. (1) Il-liċenza għall-insib fil-Ħarifa, li għandha tinħareġ mal-ħlas ta’ dritt nominali ta’ ħamsa u ħamsin euro (€ 55), għandha tistabbilixxi l-kwota komplessiva staġjonali għall-istaġun tal-insib fil-Ħarifa ta’ 5,000 għall-Malvizzu ta’ 700 għall-Pluviera bħala l-għadd totali ta’ għasafar li jistgħu jinqabdu permezz tal-insib taħt l-awtorità tal-liċenzi kollha maħruġa meħudin flimkien. (2) Il-liċenza għall-insib fil-Ħarifa għandha tistabbilixxi l-kwota għall-istaġun tal-insib fil-Ħarifa għal total ta’ sitt (6) għasafar għal kull persuna liċenzjata jew dak l-għadd ta’ għasafar taħt l-imsemmi numru li jistgħu jkunu ġew maqbuda qabel ma jkun għalaq l-istaġun.